stanford-oval/wikipedia huggingface dataset:
ג'אנו אנאנידזה
קריירת מועדונים

את תחילת הקריירה שלו עשה אנאנידזה במועדון הדגל הגאורגי דינמו טביליסי, בגיל 11. אחרי שנתיים, נרכש על ידי קבוצת הנוער של המועדון האוקראיני דינמו קייב. גם בקייב, הספיק ג'אנו לשהות רק במשך שנתיים, לפני שחתם בקבוצת הנוער של ספרטק מוסקבה.
אנאנידזה עלה לקבוצת הבוגרים של ספרטק מוסקבה באביב 2009, אחרי ששיחק בקבוצת הנוער של הקבוצה, בה כבש 4 שערים ב-12 משחקים. זה קרה במהלך פגרת אמצע העונה בליגת העל הרוסית, כאשר מאמנו ואלרי קרפין החליט לתת לו להתאמן עם הקבוצה הבוגרת, ואחר כך אף זימן אותו למחנה האימונים של הקבוצה באוסטריה. הופעת הבכורה של אנאנידזה במסגרת רשמית, הייתה ב-15 ביולי 2009, במשחק במסגרת הגביע הרוסי נגד קבוצת קרסנודאר. ב-1 באוגוסט 2009, יאנו ערך את הופעת הבכורה שלו במסגרת הליגה הרוסית.
ב-18 באוקטובר 2009 היה אנאנידזה למבקיע הצעיר ביותר בליגת העל הרוסית, כאשר כבש במשחק נגד לוקומוטיב מוסקבה בהיותו בן 17 שנים ו-8 ימים. אחרי סיום מוצלח לעונת הבכורה שלו כשחקן מקצועני, ארסנל האנגלית הביעה את עניינה בשחקן. ספרטק מוסקבה הצהירה מיד לאחר השמועות על גישושיה של ארסנל שהיא לא מוכנה לשחרר את יאנו משורותיה עד שימלאו לו 20.
ב-3 ביוני 2013 הושאל לרוסטוב עד סוף העונה, והבקיע שער בכורה ב-19 באוגוסט במשחק בית מול וולגה ניז'ני נובגורוד.
בינואר 2019 הושאל לקריליה סובייטוב סמרה
קריירה בינלאומית

במרץ 2009, אתר האינטרנט הרשמי של אופ"א סימן את ג'אנו כאחד משלושת "שחקני המפתח" של הנבחרת הגאורגית הצעירה עד גיל 17, יחד עם ניקה דזאלאמידזה (אנ') ואיראקלי שֶׁקִילַאדזֶה (אנ'). ביולי 2009, אנאנידזה קיבל זימון רשמי לנבחרת גאורגיה הבוגרת על ידי מאמנה דאז, הקטור קופר. אנאנידזה השתתף במשחקי מוקדמות יורו 2012, והיה בה שחקן מרכזי במהלך הקמפיין של גאורגיה.
שׁ
תארים

הגביע הרוסי (1): 2014
אליפות רוסיה (1): 2016/2017
ברק לופן

ברק לופן (2 בינואר 1987 – 8 באפריל 2022) היה קיאקיסט ומאמן ישראלי, זוכה מדליית ארד בקיאק זוגי למרחק 200 מטר באליפות אירופה (אנ') יחד עם מיכאל קולגנוב בשנת 2006. מאמן נבחרת ישראל בקיאקים פאראלימפיים (2016–2019). נרצח בפיגוע הירי ברחוב דיזנגוף.
ביוגרפיה

נולד לבהירה ורולי לופן, האח הצעיר מבין ארבעה אחים. גדל והתחנך בקיבוץ גינוסר, ונכד למייסדי הקיבוץ. דודו הוא הפסל יובל לופן.
בשלב מאוחר יותר עבר להתגורר בגבעת שמואל, התחתן עם דנה ולהם שלושה ילדים.
קריירה > תחרויות

באליפות אירופה בספרינט קאנו/קיאק שנערכה ברצ'יצה שבצ'כיה ב-9 ביולי 2006, זכה במדליית ארד ביחד עם מיכאל קולגנוב בקיאק זוגי למרחק של 200 מטר בתוצאה של 31.994 שניות, אחרי האלופים האולימפיים טים וייסקיטר (אנ') ורונלד ראף (אנ') מגרמניה (31.818 שניות) ואלופי העולם אגידיוס בלציונס (אנ') אלווידאס דונלה (אנ') מליטא (31.958 שניות). נוסף לכך, הוא סיים במקום שישי ביחד עם מיכאל קולגנוב בקיאק זוגי למרחק של 500 מטר.
כחודש לאחר מכן, באליפות העולם שנערכה בסגד בהונגריה, באוגוסט אותה שנה, הוא סיים עם מיכאל קולגנוב במקום חמישי בקיאק זוגי למרחק של 200 מטר (33.368 שניות) ובמקום שישי בקיאק זוגי למרחק של 500 מטר (1:30.209 דקות).
באליפות אירופה בספרינט קאנו/קיאק שנערכה בפונטבדרה שבספרד, בסוף יוני 2007 סיים ביחד עם מיכאל קולגנוב במקום רביעי בקיאק זוגי ב-200 מטר.
באליפות העולם שנערכה בדואיסבורג שבגרמניה באוגוסט 2007 הוא הגיע ביחד עם מיכאל קולגנוב לגמר ב' בקיאק זוגי למרחק של 500 מטר, אך לא התייצבו לתחרות בגלל כאבי גב של קולגנוב. לאחר האליפות שיתוף הפעולה הספורטיבי בין השניים פסק.
קריירה > קריירה כמאמן

לאחר פרישתו שימש כמאמן קיאקים במועדון הפועל תל אביב, והיה מאמנה של החותרת הפאראלימפית פסקל ברקוביץ. בשנים 2016–2019 היה מאמן נבחרת הקיאקים הפאראלימפית.
בשנת 2022 זמן קצר טרם מותו, הוסמך במכון וינגייט כמאמן בכיר.
מותו

לופן נפצע באורח אנוש בפיגוע הירי ברחוב דיזנגוף שהתרחש ב-7 באפריל 2022 על ידי מחבל פלסטיני. יממה לאחר מכן, נפטר מפצעיו, והותיר אחריו אישה ושלושה ילדים. הובא לקבורה בקיבוץ גינוסר.
שר התרבות והספורט חילי טרופר ספד לו. הודעות ניחומים פורסמו גם על ידי הוועד האולימפי בישראל, הוועד הפאראלימפי בישראל ומכון וינגייט.
הערות שוליים

↑  אורי טלשיר, "נקשרתי למקום ואהבתי את התחושה על המים": ריאיון עם ברק לופן מ-2010, באתר הארץ, 15 באוגוסט 2010
↑  מערכת ישראל היום, חבריו של ברק לופן שנרצח בפיגוע ספדו לו: "היה גדול מהחיים", באתר ישראל היום, 10 באפריל 2022
↑  European Championships Results - Sprint, canoeresults
↑   semi final european championship K-2-חצי גמר אליפות אירופה 2006, סרטון  באתר יוטיוב (אורך: 2:08)
↑  קיאקים: קולגנוב ולופן בגמר אליפות העולם, באתר וואלה, 18 באוגוסט 2006
↑  מקומות 5 ו-6 לקולגנוב ולופן, באתר הארץ, 21 באוגוסט 2006
↑   גמר אליפות עולם 2006 - world championship final K2, סרטון  באתר יוטיוב (אורך: 1:03)
↑  ניר שועלי, קיאקים: מיכאל קולגנוב עשוי להחליף בן זוג, באתר מעריב אונליין, 13 באוגוסט 2007
↑  לפני שנרצח: ברק לופן קיבל תעודת מאמן, באתר ערוץ 7, 10 באפריל 2022
↑  חותר הקיאק לשעבר ברק לופן נרצח בפיגוע, באתר ערוץ הספורט, 8 באפריל 2022
↑  ברק לופן הובא לקבורה בקיבוץ גינוסר, באתר פורטל הכרמל והצפון, ‏11 באפריל 2022
↑  שר התרבות: ברק לופן היה מוכר כאיש ספורט מקצועי ומסור, באתר ערוץ 7, 8 באפריל 2022
↑  יאיר צוקר, ‏"איש ספורט מקצועי ומסור": ברק לופן, מאמן נבחרת הקיאקים הפראלימפית, נרצח בפיגוע בתל אביב, באתר דבר העובדים בארץ ישראל, 8 באפריל 2022
↑  אורן אהרוני, "פורץ דרך": בעולם הספורט סופדים למאמן הקיאקים ברק לופן, באתר ישראל היום, 8 באפריל 2022
ג'אנגג'יאג'יה

| --- | --- |

אזור הנוף וולינגיואן
 מדינה:  הרפובליקה העממית של סין הרפובליקה העממית של סין
 מחוז:  חונאן
 תאריך ייסוד:  221 לפנה"ס
 שטח:  9,540 קמ"ר
 אוכלוסייה:  ‏
  ‑ בנציבות העירונית:  1,517,027 (2020)
  ‑ במטרופולין:  578,452 (2020)
  ‑ צפיפות:  159 נפש לקמ"ר (2020)
 קואורדינטות:  29°08′N 110°29′E﻿ / ﻿29.13°N 110.48°E﻿ / 29.13; 110.48
 אזור זמן:  UTC +8
 https://www.zjj.gov.cn/
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןג'אנגג'יאג'יה(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןג'אנגג'יאג'יה    מיקומה של ג'אנגג'יאג'יה במחוז חונאן tabBackground:;tabBorder:#aaa;defaultTab:0;
תצלום לוויין של ג'אנגג'יאג'יה
גַ'אנְגְגִ'יַאגִ'יֶה (בסינית מפושטת: 张家界; בסינית מסורתית: 張家界; בפין-יין: Zhāngjiājiè) היא נציבות עירונית בצפון-מערב מחוז חונאן שבדרום הרפובליקה העממית של סין, כ-264 ק"מ צפון-מערבית לבירת המחוז צ'אנגשה. העיר נקראה בעבר דאיונג, והוזכרה בכתב כבר בשנת 221 לפנה"ס.
בעיר נמצא אזור הנוף וולינגיואן, אשר מאז 1992 מכיר בו אונסק"ו כאתר מורשת עולמית. בעקבות ההכרזה, הרשויות בסין החליטו לחזק את מעמדה של העיר ובין היתר שינו את שמה לג'אנגג'יאג'יה. ניתן לתרגם את השם כ"מולדת משפחת ג'אנג".
האקלים בעיר סובטרופי גשום עם ארבע עונות וכ־1,400 שעות שמש בשנה. הטמפרטורה הממוצעת היא 16 מעלות צלזיוס, ויורדים 1,400 מ"מ גשם בשנה.
דמוגרפיה

על פי מפקד האוכלוסין משנת 2020 מנתה אוכלוסיית הנציבות העירונית 1,517,027 תושבים, מתוכם 578,452 בשטח האורבני, על פי הפילוג הבא:
| שם מועצה/נפה | בסינית | בפין-יין | אוכלוסייה | שטח (קמ"ר) | צפיפות לקמ"ר |
| --- | --- | --- | --- | --- | --- |
| מועצת יונגדינג | 永定区 | Yŏngdìng Qū | 517,595 | 2,182 | 237.2 |
| מועצת וולינגיואן | 武陵源区 | Wŭlíngyuán Qū | 60,857 | 395.7 | 153.8 |
| נפת צה-לי | 慈利县 | Cílì Xiàn | 562,493 | 3,497 | 160.9 |
| נפת סאנגג'ה | 桑植县 | Sāngzhí Xiàn | 376,082 | 3,466 | 108.5 |

בג'אנגג'אג'יה אוכלוסיות מיעוטים משמעותיות, שמהוות מעל 75% מאוכלוסיית העיר. המיעוטים הבולטים הם טוג'יה (אנ'), באי (אנ') ומיאו.
ערים תאומות

הערים התאומות של ג'אנגג'יאג'יה הן:
קוריאה הדרומית נפת האדונג, קוריאה הדרומית (מ־2006)
ארצות הברית סנטה פה, ניו מקסיקו, ארצות הברית (מ־2009)
יפן נארוטו, יפן (מ־2011)
הערות שוליים

↑  China: Húnán (Prefectures, Cities, Districts and Counties) - Population Statistics, Charts and Map, www.citypopulation.de
| --- | --- |
בקרת זהויות :  GND: 4836981-0  MusicBrainz: a5111a51-1abe-4795-95fd-97c4d565bbb0  NKC: xx0037555  VIAF: 241240167   WorldCat (עם VIAF): 241240167 
ערך זה הוא קצרמרבנושא יישובים בסין. אתם מוזמנים לתרום לוויקיפדיה ו.
אתל לאקי

אתל מיני לאקי-ווטקינס (באנגלית: Ethel Minnie Lackie-Watkins;‏ 10 בפברואר 1907 – 15 בדצמבר 1979). הייתה שחיינית אמריקאית. אלופה אולימפית בעלת שתי מדליות זהב ושיאנית עולם במשחה 100 מטר חופשי.
ביוגרפיה

לאקי נולדה בשיקגו, אילינוי. היא גדלה בקליפורניה ולמדה לשחות בגיל 3. היא התאמנה תחת הדרכתו של ויליאם "ביל" באכרך יחד עם ג'וני וייסמילר, רוברט סקלטון, סיביל באואר, נורמן רוס ואלופים אולימפיים נוספים.
ביוגרפיה > אלופה אולימפית

באולימפיאדת פריז (1924) זכתה לאקי ב-2 מדליות זהב, במשחה ל-100 מטר חופשי בתוצאה של 1:12.4 דקות, לפני חברותיה לנבחרת מריאצ'ן וזלאו (1:12.8 דקות) וגרטרוד אדרלה (1:14.2 דקות), בשלב המוקדמות קבעה מריאצ'ן וזלאו שיא עולם חדש (1:12.2 דקות) שיפור לשיא העולם של אדרלה (1:12.8 דקות) ובמשחה שליחות 4x100 מטר חופשי ביחד עם אופרזיה דונלי, גרטרוד אדרלה ומריאצ'ן וזלאו בשיא עולם חדש של 4:58.8 דקות, לפני בריטניה (5:17.0 דקות) ושוודיה (5:35.6 דקות). שיא זה החזיק מעמד 4 שנים ונשבר על ידי ארצות הברית באולימפיאדת אמסטרדם (1928).
ביוגרפיה > שיאנית עולם

בתחרות שחייה שנערכה בטולדו אוהיו, ב-28 בינואר 1926 קבעה לאקי במשחה ל-100 מטר חופשי שיא עולם חדש של 1:10.0 דקות, שיפור לשיא העולם של ווסלאו (1:12.2 דקות), שיא זה נישבר כעבור 3 שנים וחצי על ידי אלינור גרטי מארצות הברית (1:09.8 דקות). בנוסף, הייתה לשחיינית הראשונה בעולם ששחתה 100 יארד חופשי בתוצאה של 60 שניות, שיא זה נישבר כעבור 8 שנים בשנת 1934 על ידי וילי דן אודן שהייתה לשחיינית הראשונה ששחתה מתחת ל-60 שניות.
לאחר שפרשה משחייה תחרותית התחתנה לאקי בסנטה מוניקה שבקליפורניה עם ביל ווטקינס, אלוף בענף החתירה.
בשנת 1979 נפטרה לאקי בניוברי פארק שבקליפורניה.
השגים

בשנת 1969 זכתה לאקי להכלל בהיכל התהילה הבינלאומי של השחייה.
ראו גם

התפתחות שיא העולם במשחה ל-100 מטר חופשי
הערות שוליים

↑  ISHOF - Bill Bachrach(USA) - 1966 Honor Coach, web.archive.org, ‏2010-11-24
↑  ISHOF - Ethel Lackie (USA) - 1969 Honor Swimmer, web.archive.org, ‏2012-06-06
בוגאי (מחוז ראדומסק)

| --- | --- |
 מדינה:  פולין פולין
 פרובינציה:  לודז' (פרובינציה) לודז'
 מחוז:  ראדומסק
 גמינה:  ז'יטנו
 קואורדינטות:  50°55′0″N 19°37′0″E﻿ / ﻿50.91667°N 19.61667°E﻿ / 50.91667; 19.61667
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבוגאי(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבוגאי(למפת פרובינציית לודז' רגילה) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קוי.-פומ. שלזיה מזוביהבוגאי(למפת פרובינציית לודז' מוגדלת) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קויאוויה-פומרניה שלזיה מזוביהבוגאי  he tabBackground:;tabBorder:#aaa;defaultTab:0;
 
בוגאי (בפולנית: Bugaj) הוא כפר בגמינה ז'יטנו במחוז ראדומסק בפרובינציית לודז' במרכז פולין. הוא שוכן במרחק של כ-2 קילומטרים דרומית לז'יטנו, בירת הגמינה, כ-20 קילומטרים דרום-מזרחית לראדומסק, בירת המחוז, וכ-100 קילומטרים דרומית ללודז', בירת הפרובינציה.
ערך זה הוא קצרמרבנושא יישובים בפולין. אתם מוזמנים לתרום לוויקיפדיה ו.
ברקס (כפר)

| --- | --- |

 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת קמצ'ה
 שטח:  13.18 קמ"ר
 אוכלוסייה:  ‏
  ‑ בכפר:  914 (1 בינואר 2020)
 קואורדינטות:  48°06′00″N 21°59′00″E﻿ / ﻿48.1°N 21.983333333333°E﻿ / 48.1; 21.983333333333 
 אזור זמן:  UTC +1
 http://www.berkesz.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ברקס(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ברקס  he tabBackground:;tabBorder:#aaa;defaultTab:0;
 
בֶּרְקֵס (בהונגרית: Berkesz) הוא כפר במחוז סבולץ'-סטמאר-ברג שבצפון מזרח הונגריה.
בדומה ליישובים רבים באירופה, גם אוכלוסיית ברקס קטנה משמעותית בעשרות השנים האחרונות, מ-1,105 תושבים בשנת 1990 עד 914 תושבים בשנת 2020.
יהודי ברקס

יהודים חיו בברקס בתקופות זמן שונות. הקהילה קיבלה את שירותי הדת מקהילת נירדז' (Nyírderzs) עד ששתי הקהילות יחד עם שאר יהודי הונגריה גורשו ונרצחו בשואה
| שנה | מספר היהודים בכפר | כלל האוכלוסייה |
| --- | --- | --- |
| 1840 | 4 |  |
| 1880 | 24 | 485 |
| 1910 | 27 |  |
| 1920 | 6 |  |
| 1930 | 8 |  |
| 1941 | 7 | 952 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי ברקס שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת קמצ'ה |
| --- | --- | --- |
| יישובים | קמצ'ה • ברקס • בסטרץ • דמצ'ר • גגן • קק • נירבוגדאן • נירטט • סקיי • טיסראד • ושמגייר |  |
אפיוס קלאודיוס קאיקוס

אפיוס קלאודיוס קאיקוס (לטינית: Appius Claudius Caecus; תאריכי לידה ופטירה משוערים: 340 לפנה"ס - 273 לפנה"ס), היה מדינאי רומי ממשפחת הקלאודיים - ממשפחה פטריקית עשירה בתקופת הרפובליקה הרומית.  קונסול בשנים 307 לפנה"ס ו-296 לפנה"ס, קנסור בשנת 312 לפנה"ס ודיקטטור בשנים 292 לפנה"ס ו-285 לפנה"ס.
מייחסים לו את בניית אמת המים הגדולה ליד רומא ואת סלילת ויה אפיה הקרויה על שמו. ה"ויה אפיה" הייתה הדרך הרומאית הראשונה אשר קישרה בין רומא לקפואה, ונסללה במהלך המלחמות הסאמניטיות. עיקר תפקידה היה צבאי - מתן אפשרות לתנועה גדולה של כוחות צבאיים ממקום למקום - אך בהמשך נודעה לדרך זו גם חשיבות כלכלית רבה. לקלאודיוס מיוחסת גם רפורמה ברישום העבדים המשוחררים והעניים בשבטים הכפריים. (רפורמה זו בוטלה על ידי הקנסורים של שנת 304 לפנה"ס). קאיקוס גם ערך רפורמה במערכת הכספים הישנה של רומא.
ב-280 לפנה"ס, לאחר שהתעוור, היה קאיקוס ראש המתנגדים להסכם השלום עם פירוס, ואף נשא נאום מפורסם נגד הסכם זה בסנאט הרומי.
ג'ואן-בנג'מין גאבה

ג'ואן-בנג'מין גאבה (בצרפתית: Joan-Benjamin Gaba; נולד ב-7 בינואר 2001) הוא ג'ודוקא צרפתי ממוצא מרטיניקי המתחרה בקטגוריית המשקל עד 73 ק"ג. גאבה הוא סגן האלוף האולימפי מאולימפיאדת פריז (2024).
קריירה

גאבה החל את דרכו בענף הג'ודו בשנת 2008.
הוא השתתף באליפויות העולם בודפשט 2021, טשקנט 2022 ודוחה 2023, כשבשלושתן סיים עם מדליית כסף במסגרת תחרות הנבחרות המעורבות.
בנובמבר 2023, הוא הוכתר לאלוף צרפת בקטגוריית המשקל שלו לאחר שגבר בגמר על גיום צ'יין. באפריל 2024, גאבה זכה במדליית הארד במסגרת אליפות אירופה, שהתקיימה בזאגרב, קרואטיה. באותה האליפות, הוא זכה גם במדליית הזהב ביחד עם הנבחרת הצרפתית לאחר שהאחרונה ניצחה את נבחרת הג'ודו הגאורגית במסגרת תחרות הנבחרות המעורבות.
באולימפיאדת פריז (2024) גאבה זכה במדליית הכסף זאת לאחר שהפסיד בגמר להידאייט היידרוב האזרי. בנוסף, הוא הוסיף למאזן המדליות שלו גם מדליית זהב באולימפיאדה זו כאשר נבחרתו גברה על נבחרת הג'ודו היפנית במסגרת תחרות הנבחרות המעורבות.
הערות שוליים

↑  ג'ודו 2024: ג'ואן-בנג'מין גאבה ממרטיניק, הגיבור החדש של הג'ודו הצרפתי (בצרפתית)
באו אנדרסון

| --- | --- |
אין תמונה חופשית
 לידה:  1997 (בת 27 בערך) אדינבורו, הממלכה המאוחדת 
 מקום לימודים:  המכון למוזיקה מודרנית הבריטית והאירית 
 www.bow-anderson.com
 פרופיל ב-IMDb
 
באו אנדרסון (באנגלית: Bow Anderson; נולדה ב-1997 באדינבורו, הממלכה המאוחדת) היא זמרת-יוצרת סקוטית.
ביוגרפיה

אנדרסון נולדה וגדלה באדינבורו, והתמסרה לספורט בצעירותה. כשהייתה בת 10, החלה להשתתף בתחרויות טרמפולינה. כאשר נפצעה בגיל 13, היא סיימה את קריירת הספורט, והתחילה לעסוק בקריירת השירה שלה. היא למדה במכון למוזיקה מודרנית הבריטית והאירית (אנ') בלונדון.
ב-2020, היא חתמה על חוזה תקליטים באיילנד רקורדס, ובמרץ 2020 הוציאה את סינגל הבכורה שלה, Sweater. לאחר מספר סינגלים נוספים שהוציאה, המיני-אלבום הראשון שלה, New Wave יצא בתחילת 2021.
היא התפרסמה בזכות שיתוף הפעולה שלה עם פליקס ין וצ'יט קודס, בשיר "I Just Wanna", שקיבל יותר מ-8 מיליון השמעות בספוטיפיי.
הערות שוליים

1 2 3  Biografie auf Allmusic, siehe Weblinks
1 2 3  Biografie (אורכב 12.07.2020 בארכיון Wayback Machine) bei Universal Music Group
↑  Dork, Bow Anderson: "I was 13 when I injured myself. I couldn't walk, I had to do physio" | Dork, readdork.com, ‏2020-10-29 (באנגלית אמריקאית)
↑  I Just Wanna (feat. Bow Anderson), נבדק ב-2021-04-05
↑  Felix Jaehn, Cheat Codes & Bow Anderson Share New Single + Music Video For "I Just Wanna", Elicit Magazine, ‏2020-12-16 (באנגלית אמריקאית)
| --- | --- |
בקרת זהויות :  MusicBrainz: 7d1d2fac-de4a-452c-8b99-42646604ea8e 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
ג'ואן בופורט

ג'ואן בופורט (באנגלית: Joan Beaufort; סביבות 1404 - 15 ביולי 1445) הייתה המלכה הרעיה של ג'יימס הראשון, מלך סקוטלנד בין השנים 1424–1437.
אביה של ג'ואן היה ג'ון בופורט, רוזן סומרסט (אנ'), אחיו-למחצה של הנרי הרביעי, מלך אנגליה, ואמה הייתה מרגרט הולנד (אנ'), אחייניתו של ריצ'רד השלישי, מלך אנגליה.
נישואיה הראשונים

ג'ואן נישאה לג'יימס הראשון ב-2 בפברואר 1424 בקתדרלת סאת'ק שבגדתו הדרומית של נהר התמזה, בלונדון. סעודת הנישואים נערכה בארמון וינצ'סטר.
מלומדים סבורים כי ג'ואן הייתה ההשראה לפואמה שנכתבה על ידי המלך ג'יימס הראשון "The Kingis Quair".
לאחר הרצחו של ג'יימס הראשון בשנת 1437 משלה ג'ואן בתור עוצרת לבנם ג'יימס השני.
לבני הזוג נולדו שמונה ילדים:
מרגרט סטיוארט (1424-1445), לימים מאדאם לה דופין (רעיית יורש העצר) של צרפת ומלכה רעיה למלך צרפת לואי האחד עשר.
איזבלה סטיוארט (1433-1484), נישאה לפרנסואה הראשון, דוכס ברטאן
מרי מסקוטלנד, רוזנת ביוקן (נפטרה ב-1465), נישאה לוולפארט השישי פון בורסלן
ג'ואן מסקוטלנד, רוזנת מורטון (1428 לערך - 1486), נישאה לג'יימס דאגלס, רוזן מורטון
ג'יימס השני (1430-1460)
אלכסנדר סטיוארט, דוכס רות'סיי (נולד ונפטר ב-1430); אחיו התאום של ג'יימס.
אנבלה מסקוטלנד, נישאה ללואי מסבוי, רוזן ז'נבה, ולאחר גירושיה לג'ורג' גורדון, רוזן הנטלי (שאף ממנו התגרשה).
נישואיה השניים

בשנת 1439 נישאה ג'ואן בשנית לג'יימס סטיוארט, הנסיך השחור מלורן ונולדו להם שלושה צאצאים:
ג'ון סטיוארט, רוזן את'ול (1440 לערך - 12 בספטמבר 1512)
ג'יימס סטיוארט, רוזן ביוקן (1442-1499) - מונה בשנת 1471 לצ'מברלין העליון של סקוטלנד, ובשנת 1473 לשגריר סקוטלנד לצרפת.
אנדרו סטיוארט (נפטר בשנת 1501), הגמון מוריי.
בית מדיצ'י

סמלו של בית מדיצ'י
בית מדיצ'י (באיטלקית: Medici) הייתה שושלת סוחרים איטלקית שהייתה גורם רב השפעה באירופה החל במאה ה-13 ועד המאה ה-17. במרוצת השנים מונו מקרב המשפחה ארבעה אפיפיורים (לאו העשירי, קלמנס השביעי, פיוס הרביעי ולאו האחד עשר), מספר שליטים של רפובליקת פירנצה (החשוב שבהם היה לורנצו המפואר, פטרונן של כמה מיצירות האמנות המפורסמות בתקופת הרנסאנס), ומאוחר יותר גם מספר בני אצולה צרפתיים ואנגליים, ובהם שתי מלכות צרפת (קטרינה דה מדיצ'י ומארי דה מדיצ'י). הם בחרו את הביטוי Festina lente כמוטו של המשפחה.
כמו משפחות אחרות שהיו בעלות שליטה מרכזית על ערים באיטליה, גם משפחת מדיצ'י תרמה סכומי כסף נכבדים לשלטון המקומי בפירנצה. המשפחה הצליחה להביא את פירנצה אל תחת שליטתם, ובכך לאפשר סביבה לשגשוג של אמנות והומניזם. בכך למעשה הובילה המשפחה ללידתו של הרנסאנס האיטלקי, יחד עם משפחות גדולות ומשפיעות אחרות, כמו: משפחות ויסקונטי וספורצה ממילאנו, משפחת אסטה מפרארה, משפחת גונזגה ממנטובה, ואחרות.
במאה ה-16 נכתבה על ידי ניקולו מקיאוולי מַסָּה פוליטית הנסיך. הספר הוקדש על ידי מקיאוולי עבור לורנצו השני, דוכס אורבינו לבית מדיצ'י.
בית מדיצ'י בתרבות

שושלת דה מדיצ'י לא זכתה לאזכורים רבים בספרות, אך סדרת הספרים המצליחה מאת מרי הופמן: "סטרוגנזה", מזכירה את משפחת דה מדיצ'י בתור שושלת: די-צ'ימיצ'י, שקורותיה קשורים הדוקות לתולדות העיר "ג'יליה", כמו שקורותיה של משפחת מדיצ'י קשורים לעיר פירנצה. משפחת די צ'ימיצ'י, בדומה למשפחה שעליה היא בנויה – משפחת מדיצ'י – צברה את הונה בבנקאות.
לפי הספר, צברה משפחת מדיצ'י שם ומוניטין מרשימים, והם הפכו לאנשי תרבות מצליחים. האפיפיור עצמו היה אחד מהם, כפי שמוזכר במציאות, וגם דוכס "ג'יליה", העיר המקבילה לפירנצה, היה אחד מהם: ניקולו די צ'ימיצ'י.
האופרה I Medici מאת רוג'רו ליאונקוואלו דנה בתקופתו של לורנצו דה מדיצ'י וקנוניית בית פאצי.
הספר קנוניית אפריל מאת סוסנה פורטס עוסק באיבה בין משפחת פאצי למשפחת מדיצ'י ובקנוניית בית פאצי והטבח בקתדרלה של פירנצה שהתרחש ביום 26.4.1478.
בית מדיצ'י הוא גורם מרכזי בסדרת הטלוויזיה "הסודות של דה וינצ'י".
כמו כן, הבית מופיע גם בסדרת הטלוויזיה "הבורג'ס".
בנוסף, בית מדיצ'י מופיע במשחק Assassin's Creed II, מסדרת המשחקים Assassin's Creed.
ב-2016 החל שידור המיני-סדרה "מדיצ'י" בכיכובם של דסטין הופמן כג'ובאני די ביצ'י דה מדיצ'י, ריצ'רד מאדן כקוזימו הראשון וסטיוארט מרטין כלורנצו.
בסדרת הטלוויזיה "ממלכה" אשר שודרה בין השנים 2013–2017 וכיום משודרת בפלטפורמת השידור האינטרנטית נטפליקס, קתרין דה מדיצ'י משמשת כאחת מהדמויות הראשיות בסדרה כמלכת צרפת, וכאמו של פרנסיס, מלך צרפת.
הערות שוליים

↑  ד"ר א. בונה, "מתולדות הבנקאות", בתוך: הבנקאות להלכה ולמעשה - ספר לאיש-המקצוע ולמעיין, ירושלים, ראובן מס, 1940, עמ' 13.
| --- | --- |
בקרת זהויות :  NLI: 987007283768805171  GND: 118732455  HDS: 025536  LCCN: sh85083062  LNB: 000071513  NKC: jx20060403059  ULAN: 500114961  VIAF: 13102402   WorldCat (עם VIAF): 13102402
ג'ואן ארמטריידינג

| --- | --- |

ג'ואן ארמטריידינג בהופעה בשנת 2007
 לידה:  9 בדצמבר 1950 (בת 73) באסטר, סנט קיטס 
 שם לידה:  Joan Anita Barbara Armatrading 
 מוקד פעילות:  הממלכה המאוחדת 
 תקופת הפעילות:  מ-1972
 מקום לימודים:  האוניברסיטה הפתוחה במילטון קיינס 
 סוגה:  רוק, מוזיקת פופ 
 סוג קול:  קונטרה אלט 
 שפה מועדפת:  אנגלית 
 כלי נגינה:  גיטרה, פסנתר, EBow 
 חברת תקליטים:  Cube Records,‏ A&M Records,‏ RCA,‏ Universal,‏ EMI,‏ Savoy Jazz
 פרסים והוקרה:  חבר במסדר האימפריה הבריטית  מפקדת במסדר האימפריה הבריטית 
 www.joanarmatrading.com
 פרופיל ב-IMDb
 
ג'ואן ארמטריידינג (באנגלית: Joan Armatrading; נולדה ב-9 בדצמבר 1950) היא זמרת, כותבת וגיטריסטית בריטית. ארמטריידינג הייתה מועמדת לפרס גראמי שלוש פעמים, ופעמיים הייתה מועמדת לפרס המוזיקה הבריטית.